Wat ‘n gráp! – Oudtshoorn Online
Wat ‘n gráp!	Putco Mapitiza ontken alles wat O!O hier berig – álles
Oudtshoorn. 20 November 2012. 08h45. Die streeksekretaris van die ANC, Putco Mapitiza, het vanoggend ontken dat hy die inhoud van hierdie berig ontken. Hy sê ‘n mens ontken net iets wat waar is – nee, ek grap nie; dis presiés wat Putco gesê het.
Daar sal Donderdag ‘n raadsvergadering wees – gááp.
Die rede vir die uitstel van Maandag was ‘n ligte dispuutjie tussen Gordon April en Mapitiza.
Dit het gegaan oor die ANC se provinsiale uitvoerende komitee (PEK) wat sy steun aan Gordon onttrek het en aandring dat Gordon verantwoordelik gehou word vir die appél-fiasko in die Mnyimba-saak – die koste beloop sowat R1.6m.
Gordon het toe verlede Dinsdag gedreig – ‘n oú laai van die mannetjie – om te bedank en die ANC sy meerderheid in die raad te ontsê.
Gordon en sy gesin het glo saam besluit genoeg is genoeg.
Mapitiza het Gordon se bedanking aanvaar en gevra dat dit op skrif gestel word.
Gordon wou nou nie nie ding op skrif sit nie… Miskien kán hy nie!?
Maar Gordon is daar weg. O!O verneem die vuiste het so byna geklap. Tipies.
Putco het aan die PEK gerapporteer en die groter manne het gesê dis reg so, hulle wag vir die bedankingsbrief.
Maar Vrydagaaand het Gordon Mapitza in trane gebel en gesê hy is eintlik heeltemal verkeerd verstaan.
En nou is Gordon steeds die burgemeester. Dié sakie is eers gister uitgeklaar en daarom was daar Maandag geen raadsvergadering nie.
Onthou, Mapitiza ontken dit álles… Omdat dit wáár is!?
My Afrikaansonderwyser, Alk Burger, het altoos gesê: “Die onkunde staan vandag weer blou in die blom!”
O!O het Mapitiza ook gevra na Vuyiso Forplay se spoggerige troue die nawwek en wie daarvoor betaal – hopelik maak die belastingbetalers nie ‘n bydrae nie.
Forplay betaal sélf, meen Mapitiza, hoe meen O!O dan nou.
O!O het vanoggend net na 07h00 vir Forplay gevra: Wie betaal vir die troue?”
Hy’t geantwoord: “You.”
O!O skryf toe terug: “I thought so! Ratepayers!? Be aware.”
So wragtag vind O!O ook toe nog uit dat Major Sokopo stééds met BTW doenig is en terugbetalings van die Ontvanger eis. O!O het op 2 April hieroor berig en wilton Kawa, voormalige ANC-hoofsweep, sal vandag voor die Openbare Beskermer hieroor getuig.
← Council is failing us AGAINA mendacious Mundell message muckrakes the DA →	3 thoughts on “Wat ‘n gráp!”	Alkaanhanger says:	2012/11/20 at 21:03	Alk Burger sou ook gepraat het van Troglodiede, alias grotbewoners!
Ed says:	2012/11/20 at 15:32	Ag toggie. Barrow het al lánkal verkoop, ou snaar!
kwb says:	2012/11/20 at 15:28	O! 《O》die wens. OO fokus liewer op Nic Barrowless se belange in Bitou.